సంజీవ్ ఖన్నా

సంజీవ్ ఖన్నా (జననం: 1960 మే 14) ఒక భారతీయ న్యాయనిపుణుడు. అతను 2024 నవంబరు 11 నుండి 2025 మే 13 వరకు భారతదేశ 51వ ప్రధాన న్యాయమూర్తిగా పనిచేశాడు.అతను నేషనల్ లీగల్ సర్వీసెస్ అథారిటీకి ఎక్స్ అఫిషియో ప్యాట్రన్-ఇన్-చీఫ్, నేషనల్ లా స్కూల్ ఆఫ్ ఇండియా యూనివర్సిటీకి వాస్తవ ఛాన్సలరుగా కూడా వ్యవహరించారు.అతను ఢిల్లీ హైకోర్టు న్యాయమూర్తిగా కూడా పనిచేశాడు.  

 జననం, విద్యాభ్యాసం  
సంజీవ్ ఖన్నా న్యూఢిల్లీలో 1960 మే 14న జన్మించాడు. అతను లా డిగ్రీ తర్వాత 1983లో ఢిల్లీ బార్ కౌన్సిల్‌లో న్యాయవాదిగా పేరు నమోదు  చేసుకున్నాడు.

రాజకీయ జీవితం
సంజీవ్ ఖన్నా 1983లో ఢిల్లీ బార్ కౌన్సిల్‌లో పేరు నమోదు చేసుకొని హజరీ కాంప్లెక్స్‌లో జిల్లా కోర్టులో  న్యాయవాదిగా కెరీర్ ప్రారంభించి, ఆ తర్వాత ఢిల్లీ హైకోర్టు, ట్రైబ్యునళ్లకు మారి 2004లో ఢిల్లీ నేషనల్ క్యాపిటల్ టెరిటొరీ స్టాండింగ్ కౌన్సిల్, ఇన్‌కమ్ ట్యాక్స్ స్టాండింగ్ సీనియర్ కౌన్సిల్‌గా, ఢిల్లీ హైకోర్టు అదనపు ప్రభుత్వ న్యాయవాదిగా, క్రిమినల్ కేసుల్లో అమికస్ క్యూరీగా వ్యవహరించి, 2005లో ఢిల్లీ హైకోర్టు తాత్కాలిక న్యాయమూర్తిగా, 2006లో శాశ్వత జడ్జిగా పదోన్నతి పొందాడు. అతను ఢిల్లీ జ్యుడీషియల్ అకాడమీ, ఢిల్లీ ఇంటర్నేషనల్ ఆర్టిబర్ సెంటర్, డిస్ట్రిక్ట్ కోర్టు మధ్యవర్తిత్వ కేంద్రాలకు ఛైర్మన్‌గా పని చేసి 2019 జనవరి 18న సుప్రీంకోర్టు న్యాయమూర్తిగా నియమితులయ్యాడు.

సుప్రీంకోర్టు ప్రధాన న్యాయమూర్తిగా ఉన్న జస్టిస్ డీవై చంద్రచూడ్ పదవీకాలం 2024 నవంబరు 11తో ముగియనున్న నేపథ్యంలో, అతని తర్వాత భారత ప్రధాన న్యాయమూర్తిగా జస్టిస్‌ సంజీవ్‌ ఖన్నా పేరును కేంద్ర ప్రభుత్వానికి ప్రతిపాదించాడు. ఈ సిఫార్సును కేంద్రం ఆమోదించి, భారత సర్వోన్నత న్యాయస్థానం 51వ సీజేగా జస్టిస్‌ ఖన్నా నియమించింది. అతను 51వ సీజేగా 2024 నవంబరు 11 నుండి 2025 మే 13 వరకు పనిచేశాడు.

 మూలాలు 

వర్గం:1960 జననాలు
వర్గం:జీవిస్తున్న ప్రజలు
వర్గం:సుప్రీమ్‌కోర్టు న్యాయమూర్తులు
వర్గం:ఢిల్లీ విశ్వవిద్యాలయం పూర్వ విద్యార్థులు